Στιβ Ρέντγκρεϊβ

Ο σερ Στίβεν Τζέφρι Ρέντγκρεϊβ (Sir Steven Geoffrey Redgrave, γεννήθηκε 23 Μαρτίου 1962) είναι Βρετανός πρώην αθλητής της κωπηλασίας, θεωρούμενος ως ο μεγαλύτερος Βρετανός κωπηλάτης όλων των εποχών. Ο Ρέντγκρεϊβ κέρδισε χρυσά μετάλλια σε 5 συνεχόμενες διοργανώσεις Ολυμπιακών Αγώνων, από το 1984 μέχρι και το 2000. Επίσης έχει κερδίσει εννέα χρυσά μετάλλια σε Παγκόσμια Πρωταθλήματα Κωπηλασίας. Είναι ο πλέον επιτυχημένος άνδρας κωπηλάτης στην ιστορία των Ολυμπιακών Αγώνων και ο μοναδικός αθλητής που έχει κερδίσει χρυσά ολυμπιακά μετάλλια σε 5 διοργανώσεις σε οποιοδήποτε άθλημα αντοχής. Γενικότερα θεωρείται ως ένας από τους μεγαλύτερους Ολυμπιακούς αθλητές στη βρετανική ιστορία. Υπήρξε δύο φορές σημαιοφόρος της βρετανικής ομάδας στην τελετή ενάρξεως των Ολυμπιακών Αγώνων. Το 2002 ήρθε 36ος σε ψήφους στην ψηφοφορία του BBC για τους 100 μεγαλύτερους Βρετανούς όλων των εποχών, ξεπερνώντας προσωπικότητες όπως ο Κάρολος Ντίκενς και όλους τους αθλητές εκτός από τον Ντέιβιντ Μπέκαμ.

 Ο Ρέντγκρεϊβ γεννήθηκε στη μικρή πόλη Μάρλοου του Μπάκιγχαμσιρ, 53 χιλιόμετρα από το κέντρο του Λονδίνου. Γονείς του ήταν ο Τζέφρυ Έντουαρντ Ρέντγκρεϊβ, μέλος πληρώματος υποβρυχίων στον Β΄ Παγκόσμιο Πόλεμο και μετέπειτα κτίστης, και η Σήλα Μάριον, το γένος Στήβενσον, κόρη οδηγού λεωφορείου. Ο προπάππους του αθλητή, ονόματι Χάρρυ Ρέντγκρεϊβ, είχε εγκατασταθεί στο Μάρλοου με τη σύζυγό του Σουζάνα το 1887, προερχόμενος από ένα χωριό του Σάφολκ. Ο Ρέντγκρεϊβ σταδιοδρόμησε κυρίως στην κλασική κωπηλασία, όπου ο κάθε αθλητής κρατά μόνο ένα κουπί και με τα δύο χέρια . Με το ύψος του να φθάνει το 1,94 μέτρο και το βάρος του (το έτος 2000) τα 103 κιλά, μόλις που χωρούσε σε μια θέση λέμβου κωπηλασίας. Κατά το μεγαλύτερο μέρος της ενεργού δράσεώς του ταλαιπωριόταν από προβλήματα υγείας.Αναλυτικότερα οι σημαντικότερες διακρίσεις που πέτυχε ο Ρέντγκρεϊβ σε όλη τη σταδιοδρομία του έχουν ως εξής: 1984 – Χρυσό μετάλλιο στην τετράκωπο με πηδαλιούχο (με τους Μάρτιν Κρος, Άντριαν Έλισον, Ρίτσαρντ Μπάτζετ και πηδαλιούχο τον Άντι Χολμς) 1988 – Χάλκινο μετάλλιο, δίκωπος με πηδαλιούχο (με τον Πάτρικ Σουίνι και πηδαλιούχο τον Χολμς) 1988 – Χρυσό μετάλλιο στη δίκωπο άνευ πηδαλιούχου (με τον Χολμς) 1992 – Χρυσό μετάλλιο στη δίκωπο άνευ πηδαλιούχου (με τον Μάθιου Πίνσεντ) 1996 – Χρυσό μετάλλιο στη δίκωπο άνευ πηδαλιούχου (με τον Πίνσεντ) 2000 – Χρυσό μετάλλιο στην τετράκωπο άνευ πηδαλιούχου (με τους Πίνσεντ, Τιμ Φόστερ, Τζέιμς Κράκνελ)Αμέσως μετά τους Αγώνες του 1996, ο Ρέντγκρεϊβ είχε δηλώσει ότι αν κάποιος τον έβρισκε στο μέλλον κοντά σε κωπηλατική λέμβο, θα του έδινε την άδεια να τον πυροβολήσει. Ωστόσο άλλαξε γνώμη λίγο αργότερα και επανέλαβε την προπόνησή του μετά από τετράμηνη παύση. Η πρώτη θέση που κατέκτησαν με τον Μάθιου Πίνσεντ στους Ολυμπιακούς της Ατλάντα το 1996 ήταν ιδιαιτέρως αξιοσημείωτη ως το μοναδικό χρυσό μετάλλιο που κέρδισε η Μεγάλη Βρετανία σε οποιοδήποτε άθλημα στη συγκεκριμένη διοργάνωση. Στην τελετή των μεταλλίων μετά τους Ολυμπιακούς Αγώνες του 2000 ο Ρέντγκρεϊβ τιμήθηκε επιπλέον με μια χρυσή ολυμπιακή καρφίτσα από τον πρόεδρο της ΔΟΕ Χουάν Αντόνιο Σάμαρανκ, σε αναγνώριση του επιτεύγματος του πέμπτου χρυσού μεταλλίου σε ισάριθμες διοργανώσεις. 1982– 6η θέση στο τετραπλό σκιφ 1986 – Χρυσό μετάλλιο στη δίκωπο με πηδαλιούχο (με τους Άντυ Χολμς και Πάτρικ Σουίνι) 1987 – Αργυρό μετάλλιο στη δίκωπο με πηδαλιούχο (με τους Χολμς και Σουίνι) 1987 – Χρυσό μετάλλιο στη δίκωπο άνευ πηδαλιούχου (με τον Χολμς) 1989– 5η θέση στη δίκωπο με πηδαλιούχο (με τους Σάιμον Μπέρισφορντ και Πάτρικ Σουίνι) 1989– Αργυρό μετάλλιο στη δίκωπο άνευ πηδαλιούχου (με τον Μπέρισφορντ) 1990 – Χάλκινο μετάλλιο στη δίκωπο άνευ πηδαλιούχου (με τον Μάθιου Πίνσεντ) 1991 – Χρυσό μετάλλιο στη δίκωπο άνευ πηδαλιούχου (με τον Πίνσεντ) 1993 – Χρυσό μετάλλιο στη δίκωπο άνευ πηδαλιούχου (με τον Πίνσεντ) 1994 – Χρυσό μετάλλιο στη δίκωπο άνευ πηδαλιούχου (με τον Πίνσεντ) 1995 – Χρυσό μετάλλιο στη δίκωπο άνευ πηδαλιούχου (με τον Πίνσεντ) 1997 – Χρυσό μετάλλιο στην τετράκωπο άνευ πηδαλιούχου (με τους Τζέιμς Κράκνελ, Τιμ Φόστερ και Μ. Πίνσεντ) 1998 – Χρυσό μετάλλιο στην τετράκωπο άνευ πηδαλιούχου (με τους Κράκνελ, Φόστερ και Πίνσεντ) 1997 – Χρυσό μετάλλιο στην τετράκωπο άνευ πηδαλιούχου (με τους Κράκνελ, Εντ Κουντ και Πίνσεντ) Παγκόσμιο Πρωτάθλημα Κωπηλασίας Νέων 1980 – Αργυρό μετάλλιο στο διπλό σκιφ Σε αυτή την κωπηλατοδρομία, που διεξάγεται ετησίως στον ποταμό Τάμεση, ο Ρέντγκρεϊβ νίκησε και κατέκτησε τα αντίστοιχα κύπελλα: 7 φορές στη δίκωπο άνευ πηδαλιούχου (Silver Goblets & Nickalls' Challenge Cup) 5 φορές στην τετράκωπο άνευ πηδαλιούχου (Stewards Challenge Cup) 2 φορές στο απλό σκιφ (Diamond Challenge Sculls) 2 φορές στο διπλό σκιφ (Double Sculls Challenge Cup) Ο Ρέντγκρεϊβ νυμφεύθηκε το 1988 την Αν Κάλαγουεϊ (Ann Callaway, γενν. 8 Φεβρουαρίου 1960), επίσης καταξιωμένη κωπηλάτισσα, που αγωνίσθηκε με τη βρετανική οκτάκωπο γυναικών στους Ολυμπιακούς του 1984, αλλά επιπλέον και ιατρό, που έγινε αρχίατρος στη βρετανική εθνική ομάδα κωπηλασίας. Το ζεύγος απέκτησε τρία τέκνα, τη Νάταλι, τη Σόφι και τον Ζακ. Η Νάταλι κωπηλάτησε με την ομάδα του Πανεπιστημίου της Οξφόρδης και νίκησαν το 2011 στη γυναικεία Βασιλική κωπηλατοδρομία του Χένλεϋ.Ο Ρέντγκρεϊβ είναι επίτιμος πρόεδρος της βρετανικής ομοσπονδίας κωπηλασίας (British Rowing). Επίσημος ιστότοπος Ο Στήβεν Ρέντγκρεϊβ Αρχειοθετήθηκε 2021-01-07 στο Wayback Machine. στην Παγκόσμια Ομοσπονδία Κωπηλασίας Ο Στίβεν Ρέντγκρεϊβ στο olympics.com Ο Ρέντγκρεϊβ στην Olympedia Κλιπ από τον αγώνα της δικώπου στους Ολυμπιακούς του 1988